Иван Бунин
Без име

Превод от руски: Кирил Кадийски, 2003

chitanka.info

Могилата — разкрита. В саркофага

спи като страж. С железен меч в ръка.

На звучен чист език беззвучна сага

го слави с орнаменти все така.

Ликът му — скрит. Забралото е паднало.

Изгнил е плащът. Бронята — в ръжда.

Бил воин. Вожд. Но името откраднала

и скрила се на чер жребец Смъртта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.